CELEX: 32010D0657
Language: mt
Date: 2010-10-28 00:00:00
Title: 2010/657/UE: Deċiżjoni tal-Kummissjoni tat- 28 ta’ Ottubru 2010 dwar il-finanzjament ta’ miżuri ta’ emerġenza li jikkonċernaw l-idrofobija fil-grigal tal-Italja (notifikata bid-dokument numru C(2010) 7379)

30.10.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 285/33
            
         DEĊIŻJONI TAL-KUMMISSJONI
   tat-28 ta’ Ottubru 2010
   dwar il-finanzjament ta’ miżuri ta’ emerġenza li jikkonċernaw l-idrofobija fil-grigal tal-Italja
   (notifikata bid-dokument numru C(2010) 7379)
   (2010/657/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Deċiżjoni tal-Kunsill 2009/470/KE tal-25 ta’ Mejju 2009 dwar in-nefqa fil-kamp veterinarju (1), u b’ mod partikolari l-Artikolu 8(2) tagħha,
   Billi:
   
               (1)
            
            
               Id-Deċiżjoni 2009/470/KE tistipula li meta Stat Membru jkun direttament mhedded bl-okkorrenza jew l-iżvilupp, fit-territorju ta’ pajjiż terz jew Stat Membru, ta’ waħda mill-mardiet elenkati fl-Anness I ta’ dik id-Deċiżjoni, jista’ jiġi deċiż li jiġu adottati miżuri xierqa għas-sitwazzjoni u li tingħata kontribuzzjoni finanzjarja mill-Unjoni għall-miżuri li jkunu meqjusa partikolarment neċessarji għas-suċċess tal-azzjonijiet meħuda.
            
         
               (2)
            
            
               L-idrofobija hija marda tal-annimali li tolqot prinċipalment lill-karnivori domestiċi u selvaġġi u għandha implikazzjonijiet serji għas-saħħa pubblika. Hija waħda mill-mard elenkati fl-Anness I tad-Deċiżjoni 2009/470/KE.
            
         
               (3)
            
            
               Fis-snin reċenti, l-Unjoni kkofinanzjat programmi għat-tilqim orali ta’ karnivori selvaġġi, li huma l-għajn tal-marda, u dawn irriżultaw f’sitwazzjoni favorevoli fil-parti l-kbira tal-Istati Membri bi tnaqqis drastiku fl-għadd ta’ każijiet ta’ idrofobija f’annimali selvaġġi u domestiċi u l-għajbien ta’ każijiet li jolqtu lill-bniedem.
            
         
               (4)
            
            
               L-Italja tqieset bħala pajjiż liberu mill-idrofobija sa mill-1997. Madankollu, f’Ottubru 2008 fir-reġjun ta’ Friuli Venezia Giulia, instab każ wieħed ta’ idrofobija li kien segwit minn tmien każijiet ġodda fl-istess reġjun. Fl-2009, l-idrofobija silvatika nxterdet ukoll fir-reġjun tal-Veneto. Sal-aħħar tal-2009, instabu 35 każ fil-Friuli Venezia Giulia u 33 każ fil-Veneto.
            
         
               (5)
            
            
               Stati Membri ġirien esprimew it-tħassib li t-territorji tagħhom huma mhedda mis-sitwazzjoni tal-idrofobija fil-grigal tal-Italja.
            
         
               (6)
            
            
               Għaldaqstant, hemm bżonn ta’ miżuri ta’ emerġenza biex ma jitħalliex li l-marda tinxtered iktar fl-Italja jew li tinxtered lejn l-Istati Membri ġirien tal-Awstrija u s-Slovenja, u biex jissaħħu l-isforzi biex il-marda tinqered kemm jista’ jkun malajr.
            
         
               (7)
            
            
               Fid-9 ta’ Diċembru 2009, l-Italja bagħtet pjan ta’ emerġenza għat-tilqim orali tal-volpijiet bl-isem ta’ “Programm ta’ kontroll tal-idrofobija fir-reġjuni tal-grigal tal-Italja - pjan ta’ tilqim speċjali għall-volpijiet” lill-Kummissjoni. Il-pjan instab li hu aċċettabbli u għalhekk huwa xieraq li ċerti miżuri jirċievu finanzjament mill-Unjoni. Għalhekk għandha tingħata kontribuzzjoni finanzjarja mill-Unjoni għall-implimentazzjoni tagħha.
            
         
               (8)
            
            
               Il-kontribuzzjoni finanzjarja tal-Unjoni għandha titħallas fuq il-bażi tat-talba uffiċjali għal rimbors imressqa mill-Istati Membri u tad-dokumenti ta’ sostenn imsemmija fl-Artikolu 7 tar-Regolament tal-Kummissjoni (KE) Nru 349/2005 tat-28 ta’ Frar 2005 li jistabbilixxi r-regoli rigward il-finanzjament Komunitarju għall-interventi urġenti u l-ġlieda kontra ċertu mard tal-annimali kif imsemmi fid-Deċiżjoni tal-Kunsill 90/424/KEE (2)
               
            
         
               (9)
            
            
               Meta tqis l-urġenza biex jiġi implimentat il-pjan ta’ tilqim estiż sabiex il-marda ma titħalliex tinxtered lejn Stati Membri oħra, ikun ġustifikat li l-kontribuzzjoni finanzjarja tal-Unjoni tkun disponibbli mid-9 ta’ Diċembru 2009 meta l-pjan kien intbagħat lill-Kummissjoni għall-finanzjament,
            
         
               (10)
            
            
               Il-miżuri stipulati f’din id-Deċiżjoni huma skont l-opinjoni tal-Kumitat Permanenti għall-Katina Alimentari u s-Saħħa tal-Annimali,
            
         ADOTTAT DIN ID-DEĊIŻJONI:
   Artikolu 1
   Il-“Programm ta’ kontroll tal-idrofobija fir-reġjuni tal-grigal tal-Italja — pjan ta’ tilqim speċjali għall-volpijiet” (“il-pjan”) mibgħut mill-Italja nhar id-9 ta’ Diċembru 2009 huwa b’dan approvat għall-perjodu mid-9 ta’ Diċembru 2009 sal-31 ta’ Diċembru 2010.
   Artikolu 2
   1.   L-Unjoni tista’ tagħti kontribuzzjoni finanzjarja għall-pjan bir-rata ta’ 50 % tal-ispejjeż imġarrba mill-Italja:
   
               (a)
            
            
               għat-twettiq ta’ testijiet fil-laboratorji:
               
                           (i)
                        
                        
                           għas-sejba ta’ antiġen jew antikorpi għall-idrofobija;
                        
                     
                           (ii)
                        
                        
                           għall-iżolament u l-karatterizzazzjoni tal-virus tal-idrofobija;
                        
                     
                           (iii)
                        
                        
                           għas-sejba ta’ bijomarkatur;
                        
                     
                           (iv)
                        
                        
                           għad-dożar tal-lixki tal-vaċċini,
                        
                     
         
               (b)
            
            
               għax-xiri u t-tqassim ta’ vaċċin orali kif ukoll lixki u x-xiri u l-amministrazzjoni lill-bhejjem ta’ vaċċini parenterali għall-pjan.
            
         Madankollu, il-kontribuzzjoni finanzjarja tal-Unjoni għall-ispejjeż imsemmija fil-punti (a) u (b) ma għandhiex taqbeż is-somma ta’ EUR 2 300 000.
   2.   L-ammont massimu tal-ispejjeż li għandhom jiġu rimborsati lill-Italja għall-pjan, bħala medja ma għandhomx ikunu ogħla minn:
   
               
                           (a)
                        
                        
                           għal test seroloġiku
                        
                     
            
               EUR 8 għal kull test;
            
         
               
                           (b)
                        
                        
                           għal test tad-detezzjoni tat-tetraċiklina fl-għadam
                        
                     
            
               EUR 8 għal kull test;
            
         
               
                           (c)
                        
                        
                           għal test tal-antikorpi florexxenti (TAF)
                        
                     
            
               EUR 12 għal kull test;
            
         
               
                           (d)
                        
                        
                           għal test tar-reazzjoni katina polimerażi (RKP)
                        
                     
            
               EUR 10 għal kull test;
            
         
               
                           (e)
                        
                        
                           għax-xiri ta’ vaċċin orali flimkien mal-lixki
                        
                     
            
               EUR 0,4 għal kull doża;
            
         
               
                           (f)
                        
                        
                           għax-xiri tal-vaċċini parenterali
                        
                     
            
               EUR 1 għal kull doża;
            
         
               
                           (g)
                        
                        
                           għat-tilqim tal-bhejjem
                        
                     
            
               EUR 1,50 għal kull annimal.
            
         3.   L-ispejjeż għat-twettiq tat-testijiet fil-laboratorji msemmija fil-paragrafu 1, il-punt (a) għandhom jinkludu:
   
               (a)
            
            
               l-ispejjeż imħallsa għax-xiri ta’ kits għat-testijiet, reaġenti u l-konsumabbli kollha użati biex isiru t-testijiet;
            
         
               (b)
            
            
               l-ispejjeż imħallsa għall-persunal allokati speċifikatament, interament jew parzjalment, għat-twettiq tat-testijiet;
            
         
               (ċ)
            
            
               massimu ta’ 7 % tal-ispejjeż ġenerali tas-somma totali tal-ispejjeż imsemmija fil-punti (a) u (b).
            
         Artikolu 3
   1.   Il-kontribuzzjoni finanzjarja tal-Unjoni għall-pjan għandha tingħata sakemm l-Italja:
   
               (a)
            
            
               timplimenta l-pjan skont id-dispożizzjonijiet rilevanti tal-liġi tal-Unjoni, inklużi r-regoli tal-kompetizzjoni u l-aġġudikazzjoni ta’ kuntratti pubbliċi u għajnuna statali;
            
         
               (b)
            
            
               tibgħat rapport finali lill-Kummissjoni, skont l-Annessi, sa mhux aktar tard mit-30 ta’ April 2011 dwar l-eżekuzzjoni teknika tal-pjan akkumpanjat minn evidenza li tiġġustifika l-ispejjeż imħallsa u r-riżultati miksuba matul il-perjodu mid-9 ta’ Diċembru 2009 sal-31 ta’ Diċembru 2010;
            
         
               (ċ)
            
            
               timplimenta l-pjan b’mod effiċjenti.
            
         2.   F’każ li l-Italja ma tikkonformax mal-kundizzjonijiet stipulati fil-paragrafu 1, il-Kummissjoni għandha tnaqqas il-kontribuzzjoni finanzjarja tal-Unjoni, wara li tqis in-natura u l-gravità tal-infrazzjoni, u t-telf finanzjarju mġarrab mill-Unjoni.
   Artikolu 4
   Din id-Deċiżjoni għandha tapplika mid-9 ta’ Diċembru 2009.
   Artikolu 5
   Din id-Deċiżjoni hija indirizzata lill-Istati Membri.
   
      Magħmul fi Brussell, it-28 ta’ Ottubru 2010.
      
         
            Għall-Kummissjoni
         
         John DALLI
         
            Membru tal-Kummissjoni
         
      
   
   
      (1)  OJ L 155, 18.6.2009, p. 30.
   
      (2)  ĠU L 55, 1.3.2005, p. 12.
   
      ANNESS I
      Ir-rapport tekniku msemmi fl-Artikolu 3(1)(b) għandu jinkludi mill-inqas dan li ġej:
      A.   Tilqim
      
      
                  I.
               
               
                  Perjodu ta’ Rappurtar
               
            
                  II.
               
               
                  Għadd ta’ lixki tal-vaċċin tal-idrofobija mqassma
               
            
                  III.
               
               
                  Għadd ta’ bhejjem u merħliet imlaqqma skont ir-reġjun
               
            
                  IV.
               
               
                  Għadd ta’ lixki mqassma bl-ajru
               
            
                  V.
               
               
                  Għadd ta’ lixki mqassma manwalment
               
            
                  VI.
               
               
                  Mapep li juru l-kopertura tat-territorju bil-lixki u l-linji li tqassmu tulhom il-lixki (bl-ajru u manwalment).
               
            B.   Monitoraġġ
      
      
                   
               
               
                  Testijiet viroloġiċi
               
               
                  Testijiet seroloġiċi
               
               
                  Sejba ta’ markatur tat-tetraċiklin
               
            
                  Reġjun
               
               
                  Speċi
               
               
                  Tip ta’ test
               
               
                  Għadd ta’ annimali ttestjati
               
               
                  Pożittiv
               
               
                  Tip ta’ test
               
               
                  Għadd ta’ annimali ttestjati
               
               
                  Pożittiv (il-valuri jinqatgħu fi: … IU/ml)
               
               
                  Tip ta’ test
               
               
                  Għadd ta’ annimali ttestjati
               
               
                  Pożittiv
               
            
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            C.   Valutazzjoni teknika tas-sitwazzjoni u d-diffikultajiet li nstabu
      
   
   
      ANNESS II
      Ir-rapport finanzjarju msemmi fl-Artikolu 3(1)(b) għandu jinkludi mill-inqas dan li ġej:
      
                  
                     Miżuri eliġibbli għall-kofinanzjament
                  
               
            
                  
                     Testijiet fil-laboratorju
                  
               
            
                  Reġjun
               
               
                  Tip ta’ testijiet
               
               
                  Għadd ta’ annimali ttestjati
               
               
                  Għadd ta’ testijiet imwettqa
               
               
                  Spiża tat-testijiet imwettqa
                  (f’EUR)
               
            
                  Sejba ta’ antiġen tal-idrofobija
               
               
                  TAF
               
               
                   
               
               
                  0 
               
               
                  0,00 
               
            
                  RKP
               
               
                   
               
               
                   
               
               
                   
               
            
                  oħrajn (jekk jogħġbok speċifika)
               
               
                   
               
               
                   
               
               
                   
               
            
                  Sejba ta’ antikorpi tal-idrofobija
               
               
                  Newtralizzazzjoni tal-Virus
               
               
                   
               
               
                   
               
               
                   
               
            
                  oħrajn (jekk jogħġbok speċifika)
               
               
                   
               
               
                   
               
               
                   
               
            
                  Karattterizzazzjoni tal-virus tal-idrofobija
               
               
                  Tqegħid f’sekwenza
               
               
                   
               
               
                   
               
               
                   
               
            
                  oħrajn (jekk jogħġbok speċifika)
               
               
                   
               
               
                   
               
               
                   
               
            
                  Bijomarkatur
               
               
                   
               
               
                   
               
               
                   
               
               
                   
               
            
                  Dożar tal-lixki tal-vaċċini
               
               
                   
               
               
                   
               
               
                   
               
               
                   
               
            
                  
                     Total
                  
               
               
                   
               
               
                  
                     0 
                  
               
               
                  
                     0 
                  
               
               
                  
                     0,00 
                  
               
            
                  
                     Vaċċini u lixki
                  
               
            
                  Reġjun
               
               
                  Tip ta’ testijiet
               
               
                  Għadd ta’ annimali
               
               
                  Għadd ta’ dożijiet ta’ vaċċini u lixki
               
               
                  Spiża tax-xiri u t-tqassim/amministrazzjoni
                  (f’EUR)
               
            
                  Vaċċin orali
               
               
                  Xiri
               
               
                   
               
               
                   
               
               
                   
               
            
                  Tqassim
               
               
                   
               
               
                   
               
               
                   
               
            
                  Vaċċin parenterali
               
               
                  Xiri
               
               
                   
               
               
                   
               
               
                   
               
            
                  Amministrazzjoni
               
               
                   
               
               
                   
               
               
                   
               
            
                  
                     Total
                  
               
               
                   
               
               
                  
                     0 
                  
               
               
                  
                     0 
                  
               
               
                  
                     0,00 
                  
               
            Jiena niċċertifika li:
      
                  —
               
               
                  l-infiq sar tassew, akkontat b’eżattezza u eliġibbli skont id-dispożizzjonijiet tad-Deċiżjoni tal-Kummissjoni 2010/657/UE;
               
            
                  —
               
               
                  id-dokumenti ta’ sostenn kollha relatati mal-infiq huma disponibbli għall-ispezzjoni, notevolment biex jiġġustifikaw il-livell ta’ kumpens għall-annimali;
               
            
                  —
               
               
                  ma ntalbet l-ebda kontribuzzjoni oħra mill-Unjoni għal dan il-programm u d-dħul kollu li sar minn operazzjonijiet skont il-programm huwa ddikkjarat lill-Kummissjoni;
               
            
                  —
               
               
                  il-programm kien eżegwit skont il-leġiżlazzjoni rilevanti tal-Unjoni, partikolarment ir-regoli dwar il-kompetizzjoni, l-aġġudikazzjoni ta’ kuntratti pubbliċi u għajnuna Statali;
               
            
                  —
               
               
                  japplikaw il-proċeduri ta’ kontroll, b’mod partikolari għall-verifika tal-eżattezza tal-ammonti dikkjarati, għall-prevenzjoni, is-sejba u t-tiswija tal-irregolaritajiet.
               
            
                   
               
               
                  Data: …
               
            
                   
               
               
                  Isem u firma tad-direttur operattiv: …